4. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 641 της 30 Σεπτ./15 Οκτ. 1970 (ΦΕΚ Α΄  217) Περί ιδρύσεως και λειτουργίας οινολογικών εργαστηρίων. Έχοντες υπ’ όψει: 1)Τας διατάξεις της παρ. 5 του άρθρ. 9 του Ν.Δ. 243/1969 «περί βελτιώσεως και προστασίας της αμπελουργικής παραγωγής». 2)Την υπ’ αριθ. 630/1970 γνωμοδότησιν του Συμβουλίου Επικρατείας, προτάσει των Υπουργών Γεωργίας και Οικονομικών, απεφασίσαμεν και διατάσσομεν: Άρθρ.1.-1)Η ίδρυσις και λειτουργία οινολογικού εργαστηρίου επιτρέπεται κατόπιν αδείας χορηγουμένης δια κοινής αποφάσεως των Υπουργών Γεωργίας και Οικονομικών, εφ’ όσον πληρούνται οι δια του παρόντος Δ/τος καθοριζόμενοι όροι και προϋποθέσεις. 2)Οι ενδιαφερόμενοι, οίτινες δέον να είναι κάτοχοι αδείας ασκήσεως επαγγέλματος οινολόγου, κατά τας διατάξεις του άρθρ. 9 του Ν.Δ. 243/1969, υποβάλλουν αίτησιν προς το Υπουργείον Γεωργίας διαλαμβάνουσαν το ασκούμενον παρ’ αυτών επάγγελμα, την Υπηρεσία, Οργανισμόν ή Επιχείρησιν παρ’ οις ούτοι τυχόν απασχολούνται και τον τόπον του υπό ίδρυσιν οινολογικού εργαστηρίου,  συνοδευομένην και υπό υπευθύνου δηλώσεως περί της  συνδρομής  της παρ. 1  του     άρθρ. (Αντί της σελ. 575(β) Σελ.575(γ) Οινολόγοι 16.Θ.β.1-4 2 του παρόντος και περί του ότι εντός εξαμήνου από της χορηγήσεως της αδείας θέλει πραγματοποιηθή ο εξοπλισμός του εργαστηρίου των, κατά τα εν παρ. 2 του άρθρ. 2 του παρόντος οριζόμενα. Με την εκπνοήν της ανωτέρω προθεσμίας το οικείον Παράρτημα του Γενικού Χημείου του Κράτους ενημερώνει το Γεν. Χημ. του Κράτους, ως και το Υπουργείον Γεωργίας, περί της πληρώσεως των ανωτέρω όρων, άλλως αίρεται η άδεια ιδρύσεως και λειτουργίας, του οινολογικού εργαστηρίου, του ενδιαφερομένου μη δικαιουμένου όπως υποβάλη αίτησιν προς χορήγησιν νέας αδείας προ της παρελεύσεως έτους από της άρσεως. Απαγορεύεται η δια της αυτής αδείας οινολόγου διεύθυνσις και λειτουργία πλειόνων του ενός εργαστηρίου. 3)Δεν επιτρέπεται η χορήγησις αδείας και η χρήσις χορηγηθείσης τοιαύτης εις οινολόγους εργαζομένους εις το Δημόσιον, Οινοποιεία, Συν/κάς Οργανώσεις και Οργανισμούς Δημοσίου ή Ιδιωτικού Δικαίου, ως και εις οινολόγους συνταξιοδοτηθέντας λόγω ορίου ηλικίας. Κατ’ εξαίρεσιν επιτρέπεται η χορήγησις ή διατήρησις χορηγηθείσης αδείας λειτουργίας οινολογικού εργαστηρίου εις άπαντας τους ανωτέρω, εφ’ όσον εις απόστασιν 20 χιλμ. από της περιοχής του Δήμου ή Κοινότητος εις ον πρόκειται να εγκατασταθή και λειτουργήση το υπό ίδρυσιν εργαστήριον δεν λειτουργεί έτερον τοιούτον. 4)Η επωνυμία του οινολογικού εργαστηρίου δεν δύναται να είναι διάφορος της εν τη αδεία λειτουργίας αναγραφομένης τοιαύτης. Άρθρ.2.-1)Τα οινολογικά εργαστήρια δέον να διαθέτουν επαρκή και κατάλληλον χώρον δια την ευπρεπή και άνετον λειτουργίαν των, ως και βοηθητικόν χώρον δια την ζύγισιν και συσκευασίαν των οινολογικών ουσιών. 2)Συσκευαί και όργανα δι’ ων απαραιτήτως δέον να ώσιν εφωδιασμένα τα ανωτέρω εργαστήρια δια τους κατά τας παραδεδεγμένας μεθόδους προσδιορισμούς και αναλύσεις είναι τουλάχιστον τα ακόλουθα: -Αποστακτική συσκευή δια τον προσδιορισμόν της αλκοόλης. -Αραιόμετρα και αλκοόμετρα ακριβείας ή έστω και κοινά, υπό τον όρον υπάρξεως και ανά έν ηλεγμένου προς βαθμολόγησιν των κοινών. -Αραιόμετρον κατάλληλον δια τον προσδιορισμόν του ειδικού βάρους. -Κατάλληλον θερμόμετρον. -Αποστακτική συσκευή μεθ’ υδρατμών προς προσδιορισμόν της πτητικής οξύτητος. -Ζυγός ακριβείας τουλάχιστον 1/1000. -Μικροσκόπιον τουλάχιστον μέχρι 500 μεγεθύνσεων. -Μικρά φυγοκεντρική συσκευή χειροκίνητος ή αυτόματος. -Ατμόλουτρον. -Απαραίτητα όργανα δι’ οξυμετρήσεις, προσδιορισμόν θειώδους, στερεού υπολείμματος, ενεργού οξύτητος (PH) και λοιπάς γενικής φύσεως αναλύσεις. Σελ.576(γ) 3)Δια τον κατά τα ανωτέρω εξοπλισμόν των υφισταμένων οινολογικών εργαστηρίων παρέχεται προθεσμία ενός έτους από της δημοσιεύσεως του παρόντος. Εντός της αυτής προθεσμίας τα ήδη λειτουργούντα οινολογικά εργαστήρια δέον να εφοδιασθούν δια της υπό του άρθρ. 1 του παρόντος προβλεπομένης αδείας, άλλως απαγορεύεται η περαιτέρω λειτουργία των. 4)Ο υπέρ ου η άδεια λειτουργίας οινολογικού εργαστηρίου είναι υπεύθυνος δια την τήρησιν των όρων του παρόντος, υποχρεούμενος άμα όπως : α)Τηρή βιβλίον, εις ο καταχωρούνται λεπτομερώς τα αποτελέσματα των αναλύσεων των γλευκών και οίνων, ως και αι ποσότητες των τυχόν προστεθεισών οινολογικών ουσιών. β)Χορηγή εις τους πελάτας του τας υπό της κειμένης νομοθεσίας επιτρεπομένας ουσίας. γ)Παρέχη σαφείς οδηγίας περί της χρήσεως των ουσιών τούτων, ως και πάσης επιτρεπομένης κατεργασίας δια την καλήν συντήρησιν του προϊόντος. 5)Τα οινολογικά εργαστήρια από 1ης Σεπτεμβρίου έως 30 Νοεμβρίου δέον να λειτουργούν συνεχώς. Κατά τον υπόλοιπον χρόνον δέον να παραμένουν ανοικτά άπαξ της εβδομάδος και καθ’ ωρισμένην ημέραν, ήτις δέον να γνωστοποιήται δια θυροκολλήσεως σχετικής ανακοινώσεως. Άρθρ.3.-1)Η χορήγησις ουσιών, ως και η υπόδειξις εφαρμογής κατεργασιών απηγορευμένων υπό της κειμένης Νομοθεσίας, επισύρει κατά του υπευθύνου του οινολογικού εργαστηρίου τας προβλεπομένας υπό της εν λόγω Νομοθεσίας ποινάς. 2)Μετά τον θάνατον του διατηρούντος οινολογικόν εργαστήριον ο επιζών σύζυγος ή τα κάτω των 25 ετών τέκνα τούτου, δύνανται να διατηρούν τούτο εν λειτουργία επί πενταετίαν υπό την διεύθυνσιν αδειούχου οινολόγου. 3)Η αμοιβή του οινολόγου, ήτις αφορά τας εξετάσεις του γλεύκους και οίνου, την αξίαν των προστιθεμένων οινολογικών ουσιών, ως και πάσαν εξέτασιν μέχρι της καταναλώσεως του οίνου, καθορίζεται καθ’ εκάστην οινολογικήν περίοδον υπό της Γενικής Συνελεύσεως των μελών της Ενώσεως Ελλήνων Οινολόγων κατά μήνα Αύγουστον εκάστου έτους και υποβάλλεται σχετικόν πρακτικόν προς έγκρισιν εις τα Υπουργεία Οικονομικών (Γ. Χημείον Κράτους) και Γεωργίας. 4)Ο έλεγχος της τηρήσεως των όρων και προϋποθέσεων λειτουργίας, κατά τας διατάξεις του παρόντος, των οινολογικών εργαστηρίων ασκείται υπό των κατά τόπους Παραρτημάτων του Γενικού Χημείου του Κράτους υπό του Ινστιτούτου Οίνου και των ειδικών οινολόγων του Υπουργείου Γεωργίας. Εις τον επί της Γεωργίας Υπουργόν, ανατίθεμεν την δημοσίευσιν και εκτέλεσιν του παρόντος. 16.Θ.β.4 Οινολόγοι 